# ÖSZTÖNDÍJ SZERZŐDÉS

Amely létrejött

egyrészről **a Pécsi Tudományegyetem** (székhely: 7622 Pécs, Vasvári Pál u. 4., adószám: 19308681-2-02, intézményi azonosító: FI58554, statisztikai számjel: 19308681-8542-563-02, bankszámlaszám: OTP 11731001-23135378, képviselő: Dr. Miseta Attila rektor, szerződéssel érintett szervezeti egység: Tanárképző Központ, képviseli: Dr. Gerner Zsuzsanna főigazgató, továbbiakban: „**Egyetem**”),

**másrészről**

Név: ...................................................................................................,

lakcím: .................................................................................................. ,

anyja neve: ............................................................................................,

személyi igazolvány száma: ................................................................... ,

születési hely és idő: .............................................................................. (a továbbiakban: „**Ösztöndíjas**”)

(az Egyetem és az Ösztöndíjas a továbbiakban egyenként a „**Fél**” és együtt a „**Felek**”) között az alulírott helyen és napon, az alábbi feltételekkel:

**Preambulum**

1. A Tanítsunk Magyarországért egyetemi mentorprogram az Innovációs és Technológiai Minisztérium és az Emberi Erőforrások Minisztériuma kezdeményezésére, a Klebelsberg Központtal és a Hallgatói Önkormányzatok Országos Konferenciájával együttműködésben jött létre 2018-ban. A Tanítsunk Magyarországért program főként kortárs mentorálási tevékenységen alapuló pályaorientációs és az iskolai lemorzsolódás csökkentésére irányuló program. A Tanítsunk Magyarországért kezdeményezés célja, hogy egyetemi hallgatókból képzett mentorokkal támogassa a kistelepülésen élő általános iskolásokat, hogy sikerrel végezzék el általános iskolai tanulmányaikat, tudatosan készüljenek a középfokú oktatásba való átlépésre, valamint az átlépést követően megszakítás nélkül folytassák tanulmányaikat a középfokú végzettség megszerzéséig.
2. A Tanítsunk Magyarországért (továbbiakban: TM) egyetemi mentorprogram az Innovációs és Technológiai Minisztérium és az Egyetem által 2019. február 15-én megkötött együttműködési megállapodás, valamint az Egyetemen és az Iparfejlesztési Közhasznú Nonprofit Kft. (továbbiakban: IFKA) között a jelen ösztöndíjszerződés idején hatályos együttműködési megállapodás alapján valósul meg. Az Egyetem az IFKA-val való együttműködés ideje alatt, megszervezi a hallgatói számára a Tanítsunk Magyarországért 1 felkészítő (a továbbiakban TM1) kurzust, és a programban aktív mentorhallgatóknak folyamatos szakmai támogatást biztosító Tanítsunk Magyarországért 2 (a továbbiakban TM2) kurzust, amely egyetemi kurzusok a mentorálás alapját képezik.

**I. Az ösztöndíj célja és feltételei**

1. Felek megállapodnak abban, hogy a jelen szerződés szerinti alap- és differenciált ösztöndíjban részesül az Ösztöndíjas a TM2 kurzuson való részvételért és az Ösztöndíjas programban végzett mentori tevékenységéért.
2. Az Ösztöndíjas tudomásul veszi, hogy a jelen szerződés szerinti alap- és differenciált ösztöndíj kizárólag aktív hallgatói jogviszony fennállása és a jelen szerződésben meghatározott tanulmányi kikötés teljesítése esetén, a jelen szerződésben meghatározott időtartamra illeti meg.
3. Az Ösztöndíjas kijelenti, hogy a jelen szerződésben vállalt kötelezettségei nem befolyásolják a már korábban harmadik személlyel megkötött szerződése alapján esetlegesen fennálló kötelezettségeinek teljesítését, illetve azokkal nem ütközik.

**II. Az ösztöndíj összege**

1. A jelen szerződés alapján az alapösztöndíj összege: 45.000,- Ft/hó, azaz negyvenötezer forint/hó, 4 hónapon keresztül (2022. szeptember-december hónap), összesen 180.000, -Ft, azaz száznyolcvanezer forint.

A 45.000,- Ft/hó alapösztöndíj összegéből a hallgató által mentorált gyerekekkel kapcsolatos programok finanszírozására javasolt összeg 10.000,- Ft/hó.

1. A felek rögzítik, hogy az ösztöndíjas számára megfelelő mentorálási tevékenység mellett, az egyetem biztosíthat prémium összeget differenciált módon.
2. A Felek rögzítik, hogy az ösztöndíj a személyi jövedelemadóról szóló 1995. évi CXVII. törvény szerint, mentes a személyi jövedelemadó alól.

**III. Az ösztöndíj folyósítása**

1. Az alapösztöndíj adott szemeszterre vonatkozó esedékes összegét – a II.1. pontban foglaltakat figyelembe véve – az Egyetem tárgyhó 10. napjáig az Ösztöndíjas Neptun rendszerben rögzített bankszámlájára utalja.
2. A TMO II kurzus felvételére az ösztöndíjszerződéssel érintett félév szabadon választható kurzusok felvételére nyitva álló határidőben van lehetőség. Az első havi alapösztöndíj kifizetése a félév második hónapjának 10. napjáig kizárólag a határidő betartása esetén lehetséges, bármely okból történő késedelem esetén a kifizetésre a jelentkezést követően esedékes ösztöndíj(ak) kifizetésével egyidőben kerül sor.
3. Az Ösztöndíjas tudomásul veszi, hogy – az ösztöndíj visszafizetésére vonatkozó jelen szerződésben meghatározott valamely feltétel teljesülése esetén – a részére kifizetett ösztöndíj összegének visszafizetéséért teljes felelősséggel tartozik.

**IV. Ösztöndíjas jogai és kötelezettségei**

1. Az Ösztöndíjas köteles hetente 6 órát a mentoráltakkal tölteni. Abban az esetben, ha valamelyik héten az ösztöndíjas nem tud találkozni a mentoráltakkal, azt előzetesen jeleznie kell, mind az általános iskolai kapcsolattartónak, mind az egyetemi oktatónak (személyes coach). A heti 6 óra mentoráltakkal töltött idő havi szinten két vagy több alkalomra összevontan is teljesíthető.
2. Az Ösztöndíjas köteles adminisztrálni rövid leírással (lehetőség szerint fényképpel kiegészítve) az adott mentorálási hétre vonatkozó mentortevékenységét a program által biztosított elektronikus felületen (felhasználói fiók) adott mentorálási hét vasárnap 24 óráig.

Az adminisztráció az alábbi tevékenységeket foglalja magában:

1. beszámolók heti rendszerességgel történő folyamatos vezetése, gyakoriság alapján, meghatározott paraméterekkel,
2. az oktatók folyamatos tájékoztatása a beszámolók vezetéséről,
3. kérdőívek kitöltése a megfelelő módon, a megadott határidőre,
4. egyéb adminisztratív feladatok ellátása az IFKA által elkészített adminisztrációs kézikönyvhöz igazodva (képek felöltése, leírás hossza, stb.).

Amennyiben a heti 6 óra mentoráltakkal töltött idő összevontan teljesül, a hallgató köteles a mentortevékenységét az adott héten, vasárnap 24 óráig adminisztrálni.

1. Amennyiben az Ösztöndíjas elmulasztja valamely hónap időtartama alatt adminisztrálni a mentortevékenységét, és a mulasztást nem tudja érdemben indokolni, az az alapösztöndíj megvonásával járhat.
2. Amennyiben az Ösztöndíjas saját önkéntes elhatározása alapján a II.1. pontban megjelölt alapösztöndíj összegéből az általa mentorált gyerekekkel kapcsolatos programokat is finanszírozza, vállalja, hogy a gyerekekre fordított összeg dokumentációját feltölti a program által biztosított elektronikus felületre (felhasználói fiók).
3. Az Ösztöndíjas köteles a program szellemiségének és a VI. pontban szereplő etikai irányelveknek megfelelő viselkedést tanúsítani a mentorálási tevékenység során.
4. Az ösztöndíjas vállalja, hogy részt vesz a félév során megrendezésre kerülő TM táborban, élménynapon.
5. Az Ösztöndíjas vállalja, hogy a mentoráltakkal közösen részt vesz a program által a munkaerőpiaci ismeretek átadását szolgáló eseményeken, valamint közreműködik a mentoráltak számára programok szervezésében.
6. Az ösztöndíjas mentori tevékenysége:
7. Pályaorientációs tevékenységek – a diákok középfokú továbbtanulási előmenetelének támogatása érdekében:

Intézménylátogatások, vállalati látogatások, továbbtanulási és szakmai rendezvényeken való részvétel, amennyiben nincs olyan külső tényező, amely ezt ellehetetlenítené. A félév során legalább egy vállalati és egy középfokú intézmény látogatása vagy továbbtanulást elősegítő rendezvényen történő megjelenés elvárt a hallgatóktól a mentoráltjaik jelenlétében.

1. Pályaorientációs gyakorlatok és játékok végzése a diákokkal

Az egyetem által a hallgatók részére közzétett gyakorlatok közül két kiválasztott gyakorlat elvégzése a mentoráltakkal a félév során

1. Az Általános Iskolában használt online felületek és digitális eszközök készség szintű ismeretének átadása a diákok számára:
   * 1. Minden a mentorhoz tartozó diákkal készítenek közösen egy email címet, majd a hozzá tartozó felület készségszintű használatához kell segíteni a gyerekeket a félév során. Ennek keretében minden hónapban egy e-mailváltás történjen közöttük, egy-egy szabadon választott, előre egyeztetett témában.
     2. A mentor tevékenység megkezdésekor, szeptember hónapban minden mentorálttal készség szinten sajátítsák el azt a videóbeszélgetésre alkalmas felületet, amit az intézmény preferál.
2. Továbbá, ajánlott tevékenység a középfokú oktatási intézmények kollégiumainak látogatása, a kollégiumi élet sajátosságainak megismertetése érdekében.
3. Az Ösztöndíjas köteles továbbá a program által megadott eseményeken – a félév során maximum 2x3 órában – a TM program folyamatait támogatni (program ismertetése a szülők részére, soron következő TM táborban, élménynapon való esetleges segítségnyújtás, ismerkedési nap szervezése, illetve online ismerkedési alkalmak szervezése az iskolákkal közösen, félév végén visszajelzés a szülők felé).
4. Az Ösztöndíjas köteles mentorálási tevékenységének felfüggesztésére vonatkozó szándékát az Egyetem számára 30 nappal a mentorálási kapcsolat szüneteltetése előtt bejelenteni az Egyetem szakmai vezetőjének. A beérkező egyéni kérelmet az Egyetem egyezteti az IFKA-val. Az Egyetem az IFKA-val történt egyeztetés után a VII. 7. pontban foglaltakat figyelembe véve hoz döntést a tevékenység felfüggesztéséről a kérelem beérkezését követő 30 napon belül.
5. Az Ösztöndíjas mentori tevékenysége során a mentorált családjával való kapcsolattartása az adatvédelmi szabályok betartása mellett, csak olyan mértékig indokolt, ami elégséges ahhoz, hogy a mentori tevékenység megvalósuljon (a program által szervezett találkozó a szülőkkel, megegyezés szerint találkozási alkalmak előzetes jelentése).
6. Az Ösztöndíjas vállalja, hogy a szülők kérésére soron kívül, valamint a félév végén automatikusan visszajelzést ad a szülők részére a mentorálási folyamatról.
7. Az Ösztöndíjas, a mentorálási időszak alatt ingyenes helyközi utazásra jogosító TM kártyát kap, mely egyedi azonosításra alkalmas és nem átruházható.
8. Az Ösztöndíjasnak a TM kurzus teljesítésére vonatkozó kötelezettségét az Egyetem Szervezeti és Működési Szabályzatának 5. számú mellékletét képező Tanulmányi és Vizsgaszabályzat vonatkozó rendelkezései tartalmazzák.

**V. A Felek együttműködési kötelezettsége**

1. Az Ösztöndíjas az adataiban bekövetkezett bármely változást köteles haladéktalanul, de legkésőbb a változás bekövetkezésétől számított 10 napon belül írásban jelezni az Egyetem felé.
2. Az Ösztöndíjas tudomásul veszi, hogy az időszak során a hozzá rendelt mentoráltak száma növekedhet, amennyiben új mentorált csatlakozik a programhoz, illetve más Ösztöndíjas szerződésbontása miatt annak mentoráltjai a többi mentor között kerülnek szétosztásra. A mentoráltak száma egy Ösztöndíjas esetén nem haladhatja meg a 7 főt.
3. Az Ösztöndíjas két mentorálási alkalom között 15 napnál hosszabb szünetet csak az Egyetem szakmai felelősének előzetes értesítése és jóváhagyása esetén tarthat, de a szakmai felelős jóváhagyása mellett is maximum 2 alkalommal egy félév folyamán. Ha az Ösztöndíjas a szakmai felelős értesítése nélkül több mint 15 napon keresztül nem találkozik a mentorálttal, első alkalommal írásbeli figyelmeztetésben részesül, míg a második ilyen eset a programból való kizárást vonja maga után. Amennyiben az Ösztöndíjas a szakmai felelősnek írásban (e-mail útján) jelzi, hogy lesz olyan 15 napos időszak, amikor nem tud mentoráltjaival találkozni, és a szakmai felelős elfogadja az indokolást, abban az esetben figyelmeztetést nem von maga után a mentorálási alkalom nélkül töltött időszak. Amennyiben a szakmai felelős nem hagyja jóvá az Ösztöndíjas kérelmét, az Ösztöndíjasnak fellebbezési lehetősége van a [kapcsolat@tanitsunk.hu](mailto:kapcsolat@tanitsunk.hu) címen (e-mail tárgya: FELLEBBEZÉS).
4. A Program során az Ösztöndíjassal való együttműködés ellehetetlenülése esetén – akár az Ösztöndíjas, akár a mentorált jelzését követően, az érintett iskola TM kapcsolattartója és az egyetemi oktató javaslattétele után – az IFKA hagyja jóvá a mentorcserét.
5. Az Ösztöndíjas mentori tevékenységét a támogató személyek (egyetemi oktató, az érintett iskola TM kapcsolattartója) szakmai észrevétele alapján, indoklással az Egyetem felfüggesztheti. A felfüggesztés ellen az Ösztöndíjasnak fellebbezési lehetősége van a [kapcsolat@tanitsunk.hu](mailto:kapcsolat@tanitsunk.hu) címen.
6. Az Ösztöndíjas a TM kártya elvesztését, annak eltulajdonítását haladéktalanul köteles bejelenteni az Egyetem felé, ezen kötelezettség elmulasztásából eredő károkért felel.
7. Az Ösztöndíjas mentoráltak társaságában történő drog-, valamint alkoholfogyasztása, illetve egyéb, szabálysértési vagy büntetőjogi felelősségre vonással járó tevékenysége az Ösztöndíjas programból való automatikus kizárását vonja maga után.
8. Az Ösztöndíjas tevékenységével összeférhetetlen az Ösztöndíjas és a mentorált között rokoni, baráti, szerelmi, üzleti (haszonszerzésen alapuló) kapcsolat. A közösségi portálokon szerveződő, magánjellegű virtuális érintkezés is csak annyiban megengedett, amennyiben az VI. pontban meghatározott etikai irányelvekkel összhangban van. Az összeférhetetlenség megállapítása az Ösztöndíjas programból való kizárását vonja maga után.
9. Az Ösztöndíjas az általános adatvédelmi szabályokon túl is köteles biztosítani a titoktartást és az információk felelős kezelését.
10. Az Ösztöndíjas szabálysértés, bűncselekmény és egyéb jogsértések gyanúja esetén – különös tekintettel a bántalmazásra, drogfogyasztásra – köteles a támogató személyeket (egyetemi oktató, iskola TM kapcsolattartója) haladéktalanul tájékoztatni.
11. Ösztöndíjas a szerződésben foglaltak teljesítése céljából jelen szerződés aláírásával hozzájárul, hogy az Egyetem a személyes adatait a szerződésben meghatározottak szerint kezelje. A kezelt adatok köre minden olyan adatra kiterjed, amelyet az Ösztöndíjas az Egyetem rendelkezésére bocsát. Az adatkezelés célja a kapcsolattartás, a program nyomon követése, a pénzügyi és szakmai ellenőrizhetőség.

**VI. A mentorálási tevékenységre vonatkozó etikai irányelvek**

1. *Érzékeny témák*: Az Ösztöndíjas nem kérdezhet rá a mentoráltaknál a korábbi élettörténeti momentumokra, családi helyzetre, betegségekre, külső sérülésekre, intim témákra. Ha mégis felmerül ezen témák valamelyike, az Ösztöndíjas igyekezzen elterelni a témát, kizárólag akkor tehet másképp, ha egyetemi oktatója a konzultációk során úgy ítéli meg, hogy elég fejlett a mentor-mentorált kapcsolat ahhoz, hogy ilyen témák feldolgozása is lehetséges.

1. *Titoktartás:* Az Ösztöndíjas a gyerekektől, gyerekekről származó személyes információkat bizalmasan köteles kezelni, kivéve a IV. 9. pontban foglaltakat.
2. *Adatvédelem:* Nyilvános fórumon (pl. nyilvános blog, közösségi portálok, publikációk, dolgozatok stb.) nem lehetnek beazonosíthatók sem az érintett intézmények, sem a gyerekek, csak a Tanítsunk Magyarországért Program Facebook-oldalán már megosztott fotók használhatók, illetve oszthatók tovább, és csak a szülői hozzájárulás mértékéig.
3. *Ajándékozás*: Az Ösztöndíjas mentoráltaknak ajándékot nem adhat, nem fogadhat el, adományt nem oszthat. Amennyiben ajándékot, adományt szeretne valaki juttatni a mentoráltaknak, azt kizárólag a Tanítsunk Magyarországért Program kapcsolattartó munkatársain és a koordinátorokon keresztül teheti meg.
4. *Ígéretek*: Az Ösztöndíjas mentoráltaknak nem ígérhet, még akkor sem, ha biztos benne, hogy be fogja, be tudja tartani ígéretét.
5. *Közösségi oldalak használata*: A közösségi oldalakon való kapcsolattartás nem tiltott, azonban a segítői folyamat során nem javasolt, kizárólag a mentorálási tevékenységgel összefüggő kérdéseket ajánlott a felületen egyeztetni. Egyéni kapcsolattartáskor a mentoráltak e-mailben léphetnek kapcsolatba az Ösztöndíjassal, iskolát és mentorálást érintő kérdésekben, továbbá vis maior esetben - amennyiben az Ösztöndíjas ezt szükségesnek ítéli - mentoráltak telefonon is kereshetik a mentoráltat.
6. *Felelősség:* az Ösztöndíjas a mentortevékenysége során felelős a mentorált testi és lelki egészségéért, az ő feladata és felelőssége annak megítélése, hogy a mentorálttal - az iskolai kereteken kívül - milyen helyszínen, milyen programokon vesz részt, mentortevékenységével összefüggésben okozott kárért az általános kártérítési szabályok szerint felel.

**VII. Szerződés hatálya, megszűnése, megszűntetése**

1. Jelen szerződés a mindkét fél általi aláírás napján lép hatályba.
2. A szerződés határozott időre, 2022. december 31. napjáig tart.
3. Az Egyetem elállásra, és a már kifizetett ösztöndíj teljes összegének visszakövetelésére jogosult, ha a rendelkezésére álló információk alapján hitelt érdemlő módon megállapítható, hogy az Ösztöndíjas
   1. jogosulatlanul vette igénybe az ösztöndíjat;
   2. neki felróható okból súlyosan megszegte a jelen szerződésből eredő kötelezettségét és a programból kizárásra került,
   3. a szerződés aláírását követően a TM2 kurzust leadja.
4. Az Egyetem elállási jogát az Ösztöndíjashoz intézett, indoklással ellátott, egyoldalú írásbeli nyilatkozattal gyakorolhatja. Az elálláshoz kapcsolódó jogkövetkezmények a nyilatkozat kézbesítésével állnak be.
5. Az Egyetem elállása esetén az Ösztöndíjas köteles a számára folyósított ösztöndíj összegét visszatéríteni, illetve az Egyetem számlájára befizetni, legkésőbb a nyilatkozat kézhezvételét követő 15 munkanapon belül.
6. Amennyiben a VII. 3. pontban foglalt elállási okok bármelyike felmerül, illetve az Ösztöndíjas jelen szerződésben foglalt kötelezettségét megszegi, az Egyetem dönthet úgy is, hogy a jelen szerződést felmondja, azaz a jövőre nézve szünteti meg.
7. Az Egyetem a jelen szerződést felmondhatja, amennyiben az ösztöndíjra az Ösztöndíjas már nem lenne jogosult, illetve amennyiben tanulmányait nem folytatja, vagy azokat megszakítja, valamint, ha mentortevékenységét szünetelteti vagy megszünteti.
8. Az Ösztöndíjas az ösztöndíjról írásban lemondhat. A lemondásról szóló nyilatkozat kézhezvételét követően az Egyetem haladéktalanul intézkedik az ösztöndíj folyósításának megszüntetéséről. Az ösztöndíjról történt lemondás esetén a jelen szerződés a lemondás kézhezvételével megszűnik.
9. A jelen szerződés külön jognyilatkozat és cselekmény nélkül megszűnik,

* ha az Ösztöndíjas legkésőbb a tárgyfélév Campus-kredit kurzusfelvételi időszakának utolsó napjáig nem veszi fel a Neptun rendszerben a TM2 kurzust,
* ha az Egyetem jogutód nélkül megszűnik vagy nyilvántartásból bármely okból törlésre kerül, vagy
* az Ösztöndíjas halála esetén.

**VIII. Vegyes rendelkezések**

1. Jelen szerződésben nem vagy nem kellő részletezettséggel szabályozott kérdések tekintetében a Polgári Törvénykönyvről szóló 2013. évi V. törvény., a nemzeti felsőoktatásról szóló 2011. évi CCIV. törvény, az információs önrendelkezési jogról és az információszabadságról szóló 2011. évi CXII. törvény és egyéb kapcsolódó jogszabályok rendelkezései irányadóak.
2. A Felek vállalják, hogy a jelen szerződéssel kapcsolatos vitás kérdéseket elsősorban békés úton rendezik. Amennyiben ez nem vezet eredményre, a Felek a hatáskörrel és illetékességgel rendelkező rendes bíróság előtt rendezik jogvitájukat.
3. A jelen szerződés kizárólag a Felek írásbeli megállapodásával módosítható. Nem minősül szerződésmódosításnak a Felek adataiban, így különösen lakcímében, székhelyében vagy képviselőjében bekövetkező változás, melyről az érintett Fél a másik Felet – az eset körülményeitől függően – vagy előzetesen, vagy a változás bekövetkeztétől számított 10 munkanapon belül írásban értesíti.
4. Amennyiben a szerződés módosítását az Ösztöndíjas kezdeményezi, úgy erre vonatkozóan részletes indokolással ellátott kérelmet kell az Egyetem részére előterjesztenie. Az Ösztöndíjas kizárólag olyan indokkal kezdeményezhet szerződésmódosítást, amely az ösztöndíj megítélésének körülményeit utólag nem változtatja meg.
5. A Felek kötelezettséget vállalnak, hogy a jelen szerződés megszűnését követően egymással szemben lojális magatartást tanúsítanak, nem tesznek olyan kijelentéseket, amelyek a másik Fél érdekeit csorbítanák. A Feleket a jelen szerződés megszűnését követően időbeli korlát nélkül terheli a másik Fél jó hírnevének védelmére vonatkozó kötelezettség.
6. A jelen szerződés rendelkezései bizalmas információt képeznek, és egyik Fél sem jogosult azt a másik Fél írásbeli hozzájárulása, a jelen szerződés rendelkezései vagy jogszabályi felhatalmazás hiányában nyilvánosságra hozni, vagy harmadik személynek átadni.
7. Amennyiben a jelen szerződés bármely rendelkezése érvénytelennek bizonyul, az nem érinti a szerződés egyéb rendelkezéseinek érvényességét. A Felek megállapodnak abban, hogy a jelen szerződés érvénytelen rendelkezését olyan új érvényes rendelkezéssel váltják fel, amely az érvénytelen rendelkezés céljának és a Felek egyező akaratának leginkább megfelel.
8. A jelen szerződés nyolc (8) oldalból áll és 3 (három) megegyező példányban, magyar nyelven készült és került aláírásra, amelyből 2 (kettő) példány az Egyetemet, 1 (egy) példány az ösztöndíjast illet.

A jelen megállapodást a Felek együttes elolvasás és értelmezés után, mint akaratukkal mindenben megegyezőt jóváhagyólag írják alá.

Kelt:...………………………………………….… Kelt:………………………………………..

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Pécsi Tudományegyetem  dr. Gerner Zsuzsanna szakmai vezető | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  ………………………..  ösztöndíjas |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  pénzügyi ellenjegyzés |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  jogi ellenőrzés |  |